
МОНГОЛ УЛСЫН ИХ ХУРЛЫН ТОГТООЛ

20.. оны .. дугаар сарын ..-ны өдөр                                             Улаанбаатар хот



ХУУЛЬ ХЭРЭГЖҮҮЛЭХ ЗАРИМ АРГА ХЭМЖЭЭНИЙ ТУХАЙ

Монгол Улсын Их Хурлын тухай хуулийн 5 дугаар зүйлийн 5.1 дэх хэсэг, Монгол Улсын Их Хурлын чуулганы хуралдааны дэгийн тухай 44 дүгээр зүйлийн 44.5 дахь хэсгийг үндэслэн Монгол Улсын Их Хурлаас ТОГТООХ нь:

1.Ашигт малтмалын тухай хуульд нэмэлт оруулах тухай хууль батлагдсантай холбогдуулан уг хуулийн хэрэгжилтийг хангах зорилгоор “Байгаль орчны нөлөөллийн үнэлгээний журам”, “Байгаль орчинд нөлөөлөх байдлын үнэлгээнд олон нийтийн оролцоог хангах тухай журам”-ыг хуульд нийцүүлэн шинэчлэн боловсруулж, батлахыг Монгол Улсын Засгийн газар /Н.Учирал/-т даалгасугай. 

2. Энэ тогтоолын хэрэгжилтэд хяналт тавьж ажиллахыг Улсын Их Хурлын Байгаль орчин, хүнс, хөдөө аж ахуйн байнгын хороо /М.Мандхай/-нд үүрэг болгосугай.

3. Энэ тогтоолыг Ашигт малтмалын тухай хуульд нэмэлт оруулах тухай хууль хүчин төгөлдөр болсон өдрөөс эхлэн дагаж мөрдсүгэй.

